এবার বিরোধী দলের নেতা কর্মীদের সাজা দিতে ভ্রাম্যমাণ আদালতকে ব্যবহার করছে সরকার। আজ শনিবার বিএনপি ও জামায়াতে ইসলামীর ১৫ নেতা কর্মীকে ভ্রাম্যমাণ আদালত দিয়ে বিভিন্ন মেয়াদে সাজা দেয়া হয়েছে। বিএনপি জামায়াত জোট, সমমনা দল ও সংগঠনের দেশব্যাপী ৩৬ ঘন্টার লাগাতার হরতাল শুরুর কয়েক ঘন্টা আগে এ ঘটনা ঘটলো।  তেজগাঁও থানা পুলিশ  জানিয়েছে, আজ দুপুর ২ টা ৩৫ মিনিটে রাজধানীর কাওরান বাজারে আন্ডার পাসে পুলিশের কাজে বাধা দেরার অপরাধে ১ মাস করে সাজা দেয়া হয় ৫ জনকে। তারা হচ্ছে আমীর হোসেন , রুবেল , বেলাল , জামাল হোসেন ও সোহান আহমদ অপু।  রমনা থানা পুলিশ জানায়, কাকরাইল এলাকাতে তাদের কাজে বাধা দেয়ার কারনে তানভীর , ওমর ফারুক , কবিরুল ,মাহমুদুর রহমান, জাকির হোসেন , মাহমুদুল হাসান , মোস্তাফিজুর রহমান , রাসেল , আব্দুল্লাহ ও তারিক উল্লাহকে সকালে শান্তি নগর এলাকা থেকে গ্রেফতার করা হয়। রমনা থানার ওসি রফিকুল ইসলাম জানান, গ্রেফতারকৃতদের  প্রত্যেককে ৩ মাস করে কারাদন্ড দেয়া হয়েছে।  Click this link